Тел - рухи донъя көҙгөһө
                                                                     Әсәм теле  миңә сәсән теле
                                                                     Унан башҡа минең телем юҡ.
Р.Ғарипов.
7 декабрь.  Сәғәт. 12.00. Тамашалар залы.
Айнур.
“Әсәй!” тигәндә лә һин кәрәк,
“Атай!” тигәндә лә һин кәрәк.
Берҙән-берем, айым, ҡояшым,
[bookmark: _GoBack]Тип  әйтһәм дә, телем, һин кәрәк.
Лиана.
Эй, туған тел, нәфис телем һин,
Наҙлы моңоң мине һуғарған.
Күңелдәрем һүнмәҫ – һүрелмәҫ
Әсә телкәйенән нур алған.

Айнур.
Туған тел… Кеше  тәү мәртәбә ошо телдә “әсәй”, ”атай”  һүҙҙәрен әйтә. Ошо тел ярҙамында  үҙенең тирә-яғындағы төрлө төшөнсәләр, атамалар менән таныша, кешеләр менән  аңлаша. Әхләҡ  төшөнсәләрен  әсә телендә аңына һеңдерә, күңеленә беркетә.     
Лиана.
Халҡыбыҙҙың билдәле шағиры Аҡмулланың тыуған көнөн бына инде бер нисә йыл БАШҠОРТ ТЕЛЕ көнө итеп билдәләйбеҙ.

Айнур.Ошо уңайҙан беҙҙе ҡотларға филармония артистары ла килгән.
Рәхим итегеҙ, Ринат Рәшит улы.
(ВЫСТУПЛЕНИЯ по ходу будем говорить)

Лиана.
“Халыҡтың теле – уның тормошоноң иң матур, мәңге шиңмәй, мәңге һулымай торған сәскәһе ул. Телдә бөтә халыҡ сағыла. Тыуған илдең күге, һауаһы, уның баҫыуҙары һәм яландары, урмандары һәм тауҙары, йылғалары һәм күлдәре, ҡышҡы бурандары һәм йәйге ямғырҙары уның йырҙарында, моңло көйҙәрендә, сәсәндәр ижадында яңғырай.

Айнур.
Тел – кешенең ғүмерлек юлдашы. Тыуғандан алып һуңғы һулышына тиклем тел һәм һүҙ кеше менән бергә йәшәй.Һәр халыҡтың үҙ теле, көйө, яйы бар. Сабый тәү тапҡыр әсәһе әйткән һүҙҙәрҙең мәғәнәһен аңлау, уның һорауҙарына яуап биреүҙән үҙ телендә һөйләшергә өйрәнә. Шуға ла туған тел әсә теле тип атала. Иғтибарығыҙ өсөн рәхмәт!



